open-index/open-wikipedia-markdown huggingface dataset:
Ólavskirkjan

**Ólavskirkjan** er en middelalderkirke i Kirkjubøur på Færøyene. Den var først vigd til jomfru Maria, senere til Olav den hellige. Kirken på reist på 1200-tallet og fungerte som bispesete i katolsk tid. Like ved Ólavskirkjan ligger ruinene etter Magnuskatedralen, men det er uklart om katedralen noen gang ble ferdigstilt. Etter reformasjonen har Ólavskirkjan blitt brukt som en vanlig menighetskirke innen den evangelisk-lutherske Fólkakirkjan.

## Historie
Kirkens tårn ble oppført i 1855. Noen av kirkens klenodier er *Kirkjubøur-stolene*. I 1875 ble kirken restaurert, og innviet på nytt av prost V.U. Hammershaimb den 15. desember. Det var Hammershaimb som oppdaget verdien av de gamle kirkestolene, som ble overlatt til det danske nasjonalmuseet. Først i 2002 kom de verdifulle stolene tilbake til Færøyene, og er nå utstilt ved Føroya Fornminnissavn i Tórshavn. På museet befinner det seg også en velbevart utskåret «Maria med Jesusbarnet» av formodentlig angelsaksisk opprinnelse fra slutten av 1000-tallet, som inntil 1875 befant seg i Ólavskirkjan.

Et annet av kirkens klenodier er Jesus-figuren fra tiden mellom 1450 og 1500. I 1959 fjernet man det hvite kalklaget, og den originale malingen kom frem; den regnes nå for å være en av Nordens peneste treskulpturer fra middelalderen.

Fra 1963 til 1966 pågikk det omfattende arkeologiske undersøkelser under kirken, og det viste seg at det har stått en kirke på samme sted siden kristendommens innførelse på Færøyene. Det ble oppdaget i alt tre kirkegulv fra middelalderen. Under det eldste gulvet ble det funnet fem mynter, hvorav den eldste var en engelsk mynt preget i tidsrommet 1223–1235. I koret fant man to bispegraver fra 1200-tallet, samt en forgylt bispestav av tre som nå kan betraktes ved Føroya Fornminnissavn. En kopi av bispestaven oppbevares i en glassmonter i kirken, og de to gravsteinene er oppstilt i koret.

Fra 1965 til 1967 ble kirken restaurert, og gjeninnviet den 3. september 1967. Altertavlen er malt av Sámal Joensen-Mikines, og forestiller en fiskebåt. Glasskunsten ved inngangen til kirken er utført av Tróndur Patursson.

## Litteratur
* J.P. Gregoriussen: «Eldru hválvkirkjurnar». Forlagið í Støplum 1997. ISBN 99918-914-1-2 (s. 308, 306–308)
* James Proctor: «Faroe Islands». The Bradt Travel Guide 2004. ISBN 1-84162-107-2 (s. 78) 
* Steen Ulrik Johannessen: «Turen går til Færøerne». Politikens Forlag 2005. ISBN 87-567-7087-1 (s. 39)

## Eksterne lenker
* Fólkakirkjan
Sentralbord

**Sentralbordet** er knutepunkt for alle inn- og utgående telekommunikasjonslinjer i en organisasjon. Fra gammelt var bordet et koplingspanel der hver apparatlinje hadde sin hunplugg koplet på en tavle, og operatøren flyttet inn/utlinjene til det apparatet som skulle ha samtale. For små bygdesamfunn, var dette stedets telefonsentral inntil denne ble automatisert og plassert i eget hus eller koplingsboks. Med tiden er mange av de tidligste funksjonene automatisert og siden digitalisert. 

Selv med dagens teknologi med desentraliserte funksjoner og mulighet for direktenumre, er sentralen viktig for fordeling av samtaler til riktig adresse, oversikt over hvem som kan/ikke kan nås per telefon osv. Sentralbordfunksjonen blir da ofte en tilleggsfunksjon for resepsjonen.

En del organisasjoner har utvidet til flere bord, og fungerer som styringsenheter i forhold til trafikk, redningsaksjoner m.m.

## Referanser


## Se også
* Hustelefonsentral
* Telefonsentral

## Eksterne lenker
*
Olsvik Idrettslag

**Olsvik Idrettslag** (stiftet i 2000) er et idrettslag fra Olsvik i bydel Laksevåg i Bergen. Klubbens mest kjente medlem er den internasjonale fotballdommeren Terje Hauge. Klubbens seniorlag spiller i 6. divisjon menn avd. 2 (Hordaland fotballkrets).

Olsvik idrettslag ble stiftet 8. mai 2000. Hensikten med å starte idrettslaget var å gi et tilbud til alle barn og ungdom i nærmiljøet med Olsvik skole som et naturlig samlingspunkt. Idrettslaget engasjerer nå alle aldersgruppene i Olsvik, der hovedtyngden av medlemmene er barn i alderen 6-12 år. Foreldrene er enten trenere, ledere eller aktive spillere i voksenfotballen.

Olsvik Idrettslag ønsker å ha fokus på aktivt nærmiljø og ønsker å ha gode relasjoner til skole, grendahuset, menigheten og andre interesseorganisasjoner i Olsvik. Med aktivt nærmiljø menes at idrettslaget skal gi tilbud til barn, ungdom og voksne for å skape aktivitet i nærmiljøet i Olsvik. I praksis betyr dette at Olsvik IL er en breddeklubb, og at alle spillere er like viktige. Trivsel, tilhørighet og glede skal prege samholdet og fellesskapet på alle nivåer i Olsvik Idrettslag.

Olsvik IL ble i sesongen 2015 vinner av årets Fair play-klubb i Hordaland. 

## Referanser


## Eksterne lenker
*
FA-cupfinalen 2009

**FA-cupfinalen 2009** var den 128. finalen av den engelske FA-cupen. Finalen ble spilte mellom Chelsea og Everton på Wembley Stadium den 30. mai 2009. Chelsea vant kampen 2&ndash;1 etter å ha snudd kampen. Louis Saha første Everton i ledelsen alt etter 25 sekunder (tidenes raskeste mål i en FA-cupfinale), men Didier Drogba utligna etter 21 minutter og Frank Lampard ble matchvinner med sin scoring i det 72. minuttet.

## Bakgrunn

Før finalen hadde Chelsea vunnet FA-cupen fire ganger; 1970, 1997, 2000 og 2007. Everton på sin side hadde vunnet cupen i 1906, 1933, 1966, 1984 og 1995. Forøvrig slo begge Manchester United i finalen i deres siste respektive finaleseire.

Begge ligakampene mellom lagene endte 0&ndash;0 denne sesongen. Før denne finalen hadde Chelsea eller Everton ikke spilt mot hverandre i en FA-cupfinale. Deres siste møte i FA-cupen før denne finalen, var i fjerde runde i 2006 da Chelsea vant 4&ndash;1 på hjemmebane etter at den første kampen endte 1&ndash;1. I 154 kamper klubbene i mellom hadde Chelsea vunnet 60, Everton vunnet 48 og 46 kamper hadde endt uavgjort. Everton har ikke slått Chelsea i en kamp siden år 2000.

## Åpningsseremonien

Den tradisjonelle sangen som synges før finalen, *[[Abide With Me]]*, ble sunget av London Community Gospel Choir. Deretter ble trofeet bragt ut på banen, fulgt av dommerne og de to lagene, før finalens æresgjest, tidligere generalsekretær i FN, Kofi Annan hilste på trenerne, spillerne og dommerne. Etter dette ble nasjonalsangen, God save the Queen, sunget av Britain's Got Talent-finalist fra 2008, 13 år gamle Faryl Smith. Hun er den yngste som har sunget nasjonalsangen i FA-cupfinalen.

## Kampfakta

## Statistikk

## Veien til finalen

* [PL] = Premier League
* [C] = Championship
* [L1] = League One
* [L2] = League Two
Bieggavákgáisá

**Bieggavákgáisá** er et fjell sør i Porsanger kommune i Finnmark. Det har en høyde på 1&nbsp;120 meter over havet og er det sjette høyeste fjellet i Finnmark av fjellene med primærfaktor på minst 50 meter. Fjellet ligger i det sørøstre hjørne av Stabbursdalen nasjonalpark, og toppen er grensepunkt for nasjonalparken.

## Se også
* Fjell i Finnmark

## Referanser
Det syvende tegnet

***Det syvende tegnet*** (originaltittel: *The Seventh Sign*) er en amerikansk skrekkfilm fra 1988, regissert av Carl Schultz.

## Handling
Filmen bygger på den jødiske legende som sier at Gud vil slutte sitt arbeid på jorden den dagen den siste martyr dør, og tegnet er at det da skal fødes et barn uten sjel. For de innvidde betyr dette jordens slutt, eller apokalypse. En rekke naturkatastrofer og mystiske hendelser, deriblant massedød av fisk utenfor Haiti, en blod-farget elv i Nicaragua og en veldig kulde i en landsby i Negevørkenen, blir tolket som tegn på en nært forestående apokalypse. I filmen dukker den siste martyr opp som en dømt forbryter som gis den siste olje før han ledes til gasskammeret. Forbryterens advokat har en kone som ganske snart skal ha et barn, barnet som skal fødes uten sjel.

Den gravide Abby, som er gift med advokat Russell Quinn, leier ut en liten leilighet over garasjen hennes til den mystiske David Bannon. Kort tid senere oppdager Abby mystiske skrifter på værelset han leier. Fra studenten Avi oppdager hun at disse tegnene kan referere til verdens undergang. Når den fremmede interesserer seg veldig for Abbys graviditet, blir Abby redd for at han kan være en psykopat, og hun krever at ektemannen hennes kansellerer utleien. Etter hvert som flere bibelske profetier utfolder seg, mistenker Abby at babyens skjebne kan være knyttet til alle disse hendelsene. Gud gjør et siste forsøk på å frelse verden ved å sende ut sin tjener på jorden med oppgaven å ta livet av barnet uten sjel.

## Skuespillere
* Demi Moore som Abby Quinn
* Michael Biehn som Russell Quinn
* Jürgen Prochnow som The Boarder
* Peter Friedman som pastor Lucci / Cartaphilus

## Eksterne lenker
*
Bogusław Mamiński

**Bogusław Mamiński** (født 18. desember 1955 i Kamień Pomorski) er en tidligere friidrettsutøver fra Polen, kjent for å ha vunnet sølvmedalje på 3000&nbsp;meter hinder under EM i 1982 i Athen, samt i VM i 1983 i Helsingfors. Mamiński sin personlige rekord på 8:09.18 er fra Brussel, Belgia 24. august 1984.

## Personlige rekorder
* 1500 meter: 3:38,93 m (1980)
* 2000 Meter: 5:01,12 m (1982)
* 3000 meter: 7:47,12 m (1985)
* 5000 Meter: 13:26,09 m (1980)
* 3000 meter hinder: 8:09,18 m (1984)

## Referanser


## Eksterne lenker
*
De liguriske Alper

**De liguriske Alper** er en fjellkjede i nordvestlige Italia. En liten del er lokalisert i Frankrike. De utgjør den sørvestlige delen av Alpene, ved overgangen til Appenninene. Fjellkjeden danner grensen mellom regionene Piemonte i nord og Liguria i sør.

De liguriske Alper blir drenert via Tanaro og andre sideelver til Po på Piemonte-siden og av flere mindre elver som renner direkte ut i Middelhavet på den liguriske siden. De høyeste toppene i De liguriske Alper er Punta Marguareis (2651&nbsp;moh) og Monte Mongioie (2382&nbsp;moh). Det er flere andre topper over 2000&nbsp;meter.

## Avgrensning
Alpene og Appenninene utgjør geologisk sett deler av den samme fjellkjeden (den såkalte alpine fjellkjede). Grensen mellom dem er derfor verken entydig eller skarp, men trekkes vanligvis ved Cadibonapasset, som er den laveste fjellovergangen mellom Alpene og Appenninene.

I vest grenser De liguriske Alper til De maritime Alper, adskilt gjennom Tendapasset.

## Fjelloverganger

Blant fjelloverganger i De liguriske Alper er disse de viktigste: 

## Referanser


## Eksterne lenker
*
De maritime Alper

**De maritime Alper** er en fjellkjede i den sørvestlige delen av Alpene. Den danner grensen mellom det franske departementet Alpes-Maritimes og den italienske provinsen Cuneo. Mercantour nasjonalpark er en del av De maritime Alper.

Vann fra De maritime Alper renner ut i elvene Roya, Var og Verdon og sideelvene deres på den franske siden, og i Stura di Demonte og andre sideelver til Tanaro og Po på den italienske siden.

## Avgrensning
De maritime Alper begrenses
* i øst av Tende-passet (mot De liguriske Alper),
* i syd av Middelhavet,
* i vest av elvene Verdon og Var (mot De provençalske Alper),
* i nord av Maddalena-passet (mot De cottiske Alper).

## Fjelltopper

De høyeste fjelltoppene i De maritime Alper er:

## Fjelloverganger

De viktigste fjellovergangene i De maritime Alper er:

## Referanser


## Eksterne lenker
*
Buona Sera

**«Buona Sera»** er en amerikansk sang, skrevet av Carl Sigman og Peter DeRose. Den ble innspilt av Louis Prima med Sam Butera & His True Believers i 1956 og utgitt på single for Capitol,  EP-platen *The Wildest Party Part 2* (Capitol EAP&nbsp;2755) og LP-platen *The Wildest* (Capitol T-755). Produsent var Voyle Gilmore.

Dean Martin spilte inn sin versjon av «Buona Sera» 13. januar 1958 og den ble utgitt på LP-platen *This Is Dean Martin* (Capitol T-1047) 25. august 1958.

I Norge gjorde The Monn Keys en innspilling av sangen. Den ble utgitt på Triola TN 45-136.

## Listeplasseringer

## Norske versjoner
Eigil Berg har skrevet en norsk tekst til «Buona Sera» og Øystein Sunde har skrevet en humoristisk tekst.

Det var New Jordal Swingers som akkompagnerte Øystein Sunde på hans innspilling av «Åna Sira».

## «Åna Sira» med Øystein Sunde

Øystein Sunde ga ut en norsk coverversjon med tittelen «Åna Sira» i mars 1979 på Sundes musikkalbum *[[Hærtata hørt]]* (Philips 6317&nbsp;049). I 2006 ble sangen også utgitt på samlealbumet *[[Sundes verden – 52 av de aller beste]]*.

Sunde skrev selv den norske teksten, og tittelen er en fonetisk norsk vri på originaltittelen «Buona Sera». Ellers handler Sundes tekst om miljøvern. Nore II kraftverk blir blant annet nevnt. Sporadisk bruker han den opprinnelige engelske teksten. Åna-Sira er forøvrig et lite tettsted på grensa mellom Rogaland og Vest-Agder. Både tekst og noter til «Åna Sira» ble publisert i notaboka  *Kjekkere å ha&ndash;2* i 1992.

I solopartiet etterligner Sunde en trompetlyd «på slurva». Midt opp i det hele nevner han navnet til barneunderholderen Kirsten Langbo, for så å imitere hennes trompet lignende kjenningsmelodi «Bayersk polka» (opprinnelig: «Bayrisch-Polka»), som hun brukte da hun åpnet sine innslag i *[[Barnetimen for de minste]]*.

New Jordal Swingers var kompband på «Åna Sira». De hadde selv gitt ut en engelskspråklig coverversjon av «Buona Sera» på albumet *[[Let’s Boogie]]* i 1975 og en norskspråklig versjon på albumet *[[New Jordal Swingers på norsk|På norsk]]* i 1976. Sunde og New Jordal Swingers dro forøvrig på en fjorten dagers turne sammen med oppstart i Moss 15. oktober 1980.

Sunde fremførte «Åna Sira» i programmet *[[Øystein i fritt fall]]* (sendt 12. mai 1979). I NRK programmet *Rosenborg er mer enn fotball* (sendt 6. juni 1998) fortalte Eigil Berg at «Åna Sira» ble spilt inn på kun en tagning.

## Musikere og instrumenter <small>(«Åna Sira»)</small>

*Øystein Sunde: vokal
*Svein Finjarn: gitar
*Eigil Berg: piano, kor
*Håkon Vellesvik: bass, kor
*John Kolloen: trommer
*Ivar Hovden; kor

## Referanser
Federación Anarquista Ibérica

**Federación Anarquista Ibérica** eller **FAI** (*Den iberiske anarkistiske føderasjonen*) er en militant spansk anarkistisk organisasjon med nære bånd til fagforeningen Confederación Nacional del Trabajo (CNT). Ofte blir organisasjonsnavnet forkortet til *CNT-FAI* på grunn av de to organisasjonenes nære bånd.

## Historie
Organisasjonen ble grunnlagt i Valencia i 1927 (etter et forberedende møte året i forveien i Marseille, Frankrike) som et forsøk på å holde CNT anarkistisk og motarbeide byråkratisering av fagorganisasjonen. En fryktet for at CNT skulle utvikle seg til å få for nære bånd til kapitalen, i stedet for å representere arbeiderklassen. Dette ble satt enda mer på spissen da Miguel Primo de Rivera tok makten i et statskupp i 1923 og innførte et diktatur.

Det hegemoniet som FAI utøvde over CNT fikk mer moderate syndikalister under ledelse av Ángel Pestaña å etter hvert trekke seg ut og danne Syndikalistpartiet i 1931.

En rekke FAI-medlemmer kjempet på Den andre spanske republikks side mot Francisco Franco under den spanske borgerkrigen.

## Eksterne lenker
*
Colin Reitz

**Colin Robert Reitz** (født 6. april 1960 i London) er en tidligere friidrettsutøver fra Storbritannia, best kjent for sin bronsemedalje på 3000&nbsp;meter hinder fra VM i Helsingfors i 1983. Under OL i Los Angeles året etter tok han femteplass på samme distanse.
Reitz har en personlig rekord på 8:12.11 satt i Brussel 5. september 1986.

## Eksterne lenker
*
Jevgenij Jevsjukov

**Jevgenij Jevsiukov**, russisk **Евгений Евсюков** (født 2. januar 1950 i Krasnojarsk) er en tidligere kappgjenger fra Russland, som representerte  Sovjetunionen. Hans fremste meritt er bronsemedaljen på 20 km fra VM i 1983 i Helsingfors. I OL i 1980 i Moskva tok han fjerdeplass på samme distanse.

## Eksterne lenker
*
Frigg (band)

**Frigg** er et norsk-finsk band med røtter i folkemusikk. 

Faste medlemmer er Antti Järvelä (bass, Finland), Einar Olav Larsen, Esko Järvelä (viola og fele), Petri Prauda (cittern, mandolin, sekkepipe og harpe m.m.), Gjermund Larsen (fele), Alina Järvelä (fele) og Tuomas Logrén (gitar og dobro).

## Diskografi
* *Frigg* (2002)
* *Keidas-Oasis-Oase* (2005)
* *Live* (2007)
* *Economy Class* (2008)
* *Grannen* (2010)
* *Polka V* (2012)
* *Timeline* (2014)
* *Frost on Fiddles* (2017)
* *Joululaulut* (2018)
* *Frixx* (2020)

## Eksterne lenker
* 
* 
*  Frigg på MySpace
Emil Jonassen

**Emil Jonassen Sætervik** (født 17. februar 1993) er en norsk fotballspiller som fra 31. desember 2021 er klubbløs.

Han har spilt på aldersbestemt nivå i Odd siden 1999, og skrev 1. august 2009 under på en treårig proffkontrakt med samme klubb. Kontrakten ble forlenget i januar 2012. Jonassen spiller hovedsakelig forsvar, men kan også brukes på midtbanen. Han har spilt flere landskamper på aldersbestemt nivå.

Jonassen har gått fotballinja ved Toppidrettsgymnaset i Telemark.

7. desember 2015 skrev han under en treårig kontrakt med Bodø/Glimt.

## Karriere statistikk

## Referanser


## Eksterne lenker
*
Jason Grimes

**Jason Grimes** (født 1959) er en tidligere lengdehopper fra USA, best kjent for å ha vunnet sølvmedalje under VM i Helsingfors i 1983. Han har en personlig  rekord på 8,43 meter fra 16. juni 1985 i Indianapolis.

## Referanser


## Eksterne lenker
*
José Marín

**José Marín** (født 1950 i El Prat de Llobregat) er en spansk tidligere kappgjenger. Hans fremste meritter er gullmedaljen på 20 km kappgang fra EM i 1982 i Athen, samt sølvmedaljen på 50 km kappgang fra VM i Helsingfors i 1983.

## Eksterne lenker
*
Knight Bachelor

**Knight Bachelor** er en tittel i det britiske systemet for æresbevisninger. Den innebærer utnevnelse av en person til ridder, uten at dette skjer gjennom utnevnelse til en av ridderordenene. Slike utnevnelser til ridderstatus anses å ha sitt opphav i de eldste former for ridderslag ved monarken. 

I Storbritannia er betegnelsen *Knight Bachelor* kjent siden kong Henrik III av Englands tid (regjerte 1216–1272). En *Knight Bachelor* rangerer etter riddere av de etablerte ridderordenene og utgjør det laveste trinn i det britiske systemet av ordener og æresbevisninger. Tittelen tildeles som regel for langvarig innsats av offentlig betydning og er en vanlig måte å adle fremtredende menn på i Storbritannia. Bare menn utnevnes til *Knight Bachelor*. Tittelen er ikke arvelig. 

Opprinnelig fantes det ikke noe synlig tegn på verdigheten som *Knight Bachelor*. I 1926 ble det innført et tegn til å bære på brystet. Dette består av en oval medaljong med et nedvendt sverd flankert av to sporer omslynget av et våpenbelte. Det hele er omgitt av en krans. Fra 1988 kan tegnet bæres i bånd om halsen. Båndet er rødt med gule kanter. 

Den som utnevnes til *Knight Bachelor* nyter visse privilegier. Blant disse er retten til å føre tiltaleformen *[[sir]]* foran sitt navn. Ektemaker og enker har rett til å tiltales som *lady*. Den som utnevnes til *Knight Bachelor* har rett til et heraldisk våpen med åpen hjelm og hjelmtegn.

I 1908 stiftet innehavere av tittelen Imperial Society of Knights Bachelor, en organisasjon som fikk kongelig anerkjennelse i 1912. Organisasjonen arbeider for å bevare og vedlikeholde tittelens anseelse, holder oversikt over alle innehavere av æresbevisningen og ivaretar selskapets kapell i St. Pauls katedral i London. 

## Kilder
*Robert Balchin: «The Imperial Society of Knights Bachelor», i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1825–1829.

## Eksterne lenker
*
Zdzisław Hoffmann

**Zdzisław Hoffmann** (født 27. august 1959 i Świebodzin) er en tidligere tresteghopper fra Polen, best kjent for å ha vunnet gullmedalje under VM i 1983 i Helsingfors, etter å ha slått storfavoritten Willie Banks. For denne prestasjonen ble han kåret til *Årets idrettsutøver* i Polen dette året. Hoffmann var forhindret fra å delta i OL i 1984 i Los Angeles på grunn av østblokkens boikott. Han har en personlig rekord på 17,53 meter satt i Madrid 4. juni 1985.

## Referanser


## Eksterne lenker
*
Jesús Capitán

**Jesús Capitán Prada**, bedre kjent som «Capi» ble født 26. mars 1977 i Camas, Sevilla og er en spansk tidligere fotballspiller.

Capi spilte som midtbanespiller i den spanske klubben Xerez CD. Han har tidligere spilt for Real Betis, hvor han blant annet var med på å vinne en cuptittel.

Capi har også fått muligheten til å spille med flagget på brystet hvor han har fått fire kamper. Hans debut kom i 2002 hvor  tapte 0&ndash;1 mot .

## Referanser

## Eksterne lenker
*
Talk to the Animals

**«Talk to the Animals»** er en britisk sang med melodi og tekst av Leslie Bricusse, som ble fremført av Rex Harrison i filmen *[[Doktor Dyregod (film)|Doktor Dyregod]]* (engelsk originaltittel: *Doctor Doolittle*). Filmen bygget på barneboken *[[Doktor Dyregod]]*.

Sangen vant en Oscar for beste sang ved den 40. Oscar-utdelingen. 

Sangen har blitt innspilt av Bobby Darin på singlen Atlantic 2433 samt på LP-platen *Bobby Darin Sings Doctor Dolittle* (Atlantic 8154). Den ble utgitt i august 1967.

Også Sammy Davis jr. spilte inn «Talk to the Animals» på plate; hans versjon ble utgitt på singelen Reprise 0621 i 1967. Den ble også utgitt på albumet *Sammy Davis, Jr. Sings the Complete 'Dr. Dolittle*'.

Sangen har blitt fremført av Roger Moore og Muppet-dyrene i *[[The Muppet Show]]* i 1980 og av Chief Wiggum i *[[The Simpsons]]* i episoden *Homer's Barbershop Quartet* i 1993. Stemmen til Chief Wiggum tilhørte Hank Azaria.

## Norsk versjon
Arne Bendiksen har skrevet en norsk tekst. På norsk bærer den tittelen «Snakke med dyrene». Bendiksen med Kjell Karlsens orkester spilte den inn på singelen Triola TN 496 i 1968. Den ble også utgitt på singelen Triola TN 562 i 1969.

## Referanser
Mindoro

**Mindoro** er Filippinenes sjuende største øy, 10.244,50 km² stor. Den ligger sydvest for Luzon og like nordøst for Palawan. Øyens økonomi bygger hovedsakelig på landbruk med produkter som citrusfrukter, bananer, kokosnøtter o.a. Det bor om lag en million innbyggere der. 

Navnet Mindoro er en sammentrekning av det spanske *Mina de Oro*, som betyr gullgruve. Det er en viss gruvedrift på Mindoro, blant annet vinnes det ut kobber, mangan og baritt. I tillegg tas det ut marmor der.

Mindoro er berømt blant turistene for Puerto Galera. Denne kommunen (*[[bayan]]*) få timers reise fra Manila har vakre, hvite strender og gode dykkersteder.
Paleoklimatologi

**Paleoklimatologi** er en forskningsdisiplin som har som oppgave å rekonstruere jordas klimahistorikk ved hjelp av klimaarkiv (klimaproxyer), som borekjerner fra innlandsis, dendrokronologi, sedimenter og bergarter.

## Kilder
* ''Ice Core '', NOAA National Climatic Data Center, hentet 14. januar 2016
* ''Paleoclimatology Data '', NOAA National Climatic Data Center, hentet 14. januar 2016

## Eksterne lenker
*
Kashiwazaki-Kariwa kjernekraftverk

**Kashiwazaki-Kariwa kjernekraftverk** (japansk: 柏崎刈羽原子力発電所, *Kashiwazaki Kariwa genshiryoku hatsudensho*) er verdens største kjernekraftverk, og befinner seg i prefekturet Niigata i Japan. Det ble bygget i 1977, men ble ikke tatt i bruk før 18. september 1985. Installert maksimal effekt er 8&nbsp;212 MW, og produksjonen årlig er om lag 50 TWh (tilsvarer 35-40 % av norsk årsproduksjon av vannkraft). 

Kjernekraftverket ble midlertidig stengt i 2007 på grunn av et jordskjelv i området som forårsaket ødeleggelser på sentralenheten.

## Se også
* Liste over verdens største kjernekraftverk

## Referanser


## Eksterne lenker
* 
* IAEA - webside med informasjon om japanske kjernekraftverk.
Hamaoka kjernekraftverk

**Hamaoka kjernekraftverk** er et av verdens største kjernekraftverk, og produserer elektrisk kraft i Japan. Det ble bygget i 1967. Installert maksimal effekt er 4&nbsp;997 MW, og produksjonen årlig er om lag 13 TWh. 

## Se også
Liste over verdens største kjernekraftverk

## Eksterne lenker
* IAEA - webside med informasjon om japanske kjernekraftverk.
Atmosfærens kjemi

**Atmosfærens kjemi** er en del av den atmosfæriske vitenskapen som omhandler kjemisammensetningen i jordens atmosfære og andre planeters atmosfære. Det er en tverrvitenskapelig disiplin som inneholder blant annet miljøkjemi, meteorologi, fysikk, modellering, oseanografi, geologi og vulkanologi.

## Jordens atmosfære
Fukushima II kjernekraftverk

**Fukushima II kjernekraftverk** (japansk: 福島第二原子力発電所, *Fukushima dai-ni genshiryoku hatsudensho*) er et av verdens største kjernekraftverk, og produserer elektrisk kraft i Japan. Det har en installert maksimal effekt på 4&nbsp;400 MW. Anlegget ble midlertidig stengt i 1989 p.g.a et uhell, og ble holdt stengt i flere år inntil feilen var utbedret og anlegget igjen ble godkjent.

Kraftverket ligger i byen Okuma i Fukushima prefektur på det nordlige Honshu.  Det eies av *Tōkyō Denryoku* (TEPCO).

Det finnes også et Fukushima I; dette kjernekraftverket ligger 11,5 kilometer nord for Fukushima II. Også dette eies av TEPCO, og det ble hardt rammet av jordskjelvet i mars 2011.

## Se også
Liste over verdens største kjernekraftverk

## Eksterne lenker
* IAEA - webside med informasjon om japanske kjernekraftverk.
Genkai kjernekraftverk

**Genkai kjernekraftverk** er et av verdens største kjernekraftverk, og produserer elektrisk kraft i Japan. Det ble bygget i 1970 og satt igang i 1975. Installert maksimal effekt er 2&nbsp;478 MW, og produksjonen var 25,4 TWh i 2006. Et jordskjelv i Fukuoka i 2005 kunne føles ved anlegget, men det ble ikke stengt etter utbruddet.

## Eksterne lenker
* IAEA - webside med informasjon om japanske kjernekraftverk.
Takahama kjernekraftverk

**Takahama kjernekraftverk** (japansk: 高浜発電所, *Takahama hatsudensho*) er et av verdens største kjernekraftverk, og produserer elektrisk kraft i Japan. Installert maksimal effekt er 3&nbsp;304 MW.

## Referanser


## Eksterne lenker
*
Svømming under VM i svømmesport 2009 – 50 meter butterfly kvinner

Forsøksheatene for **50 meter butterfly damer** ved VM i svømming 2009 fant sted om morgenen den 31. juli, semifinalene om kvelden samme dag og finalen om kvelden den 1. august i Foro Italico i Roma.

Ingvild Snildal og Katharina Stiberg representerte Norge i øvelsen. Ingvild Snildal fikk bronsemedaljen, mens Katharina Stiberg ikke kom videre fra innledende heat. Medaljen er den første norske VM-medaljen på langbane siden Lene Jenssens sølvmedalje i 1978.
  

## Rekorder

## Resultater
### Finale

### Semifinaler

### Innledningsheatene

## Eksterne lenker
* Resultater innledende heat
* Resultater semifinaler
* Finaleresultater
Shika kjernekraftverk

**Shika kjernekraftverk** (japansk: 志賀原子力発電所, *Shika genshiryoku hatsudensho*) er et av verdens største kjernekraftverk, og produserer elektrisk kraft i Japan. Det ble bygget i 1975 og satt igang i 1993. Installert maksimal effekt er 1&nbsp;898 MW, og produksjonen var 7,5 TWh i 2006. I 1999 inntrådte det en kritisk hendelse ved verket, og den ene av to avdelinger har vært holdt stengt siden 2007. Som følge av dette er utnyttet effekt kun 1&nbsp;358 MW.

## Eksterne lenker
* IAEA - webside med informasjon om japanske kjernekraftverk.
Sendai kjernekraftverk

**Sendai kjernekraftverk** (japansk: 川内原子力発電所, *Sendai genshiryoku hatsudensho*) er et av verdens største kjernekraftverk, og produserer elektrisk kraft i Japan. Det ble bygget i 1975 og satt igang i 1984. Installert maksimal effekt er 1&nbsp;780 MW, og produksjonen var 12,9 TWh i 2006. 

Det ligger ved byen Satsumasendai i prefekturet Kagoshima sør i Japan. 

## Eksterne lenker
* IAEA - webside med informasjon om japanske kjernekraftverk.
Mihama kjernekraftverk

**Mihama  kjernekraftverk** er et kjernekraftverk som produserer elektrisk kraft i Japan. Byggestart var i 1967 og den første av tre reaktorer ble satt igang i 1970. Installert maksimal effekt er 1&nbsp;666 MW, og produksjonen var 12,9 TWh i 2006. Anlegget har hatt alvorlige hendelser i 1991 og 2004. Det har ikke vært drift ved anlegget siden Fukushima-ulykken i 2011. To av reaktorene ble permanent stengt ned i 2015.

## Referanser




## Eksterne lenker
*
Tsuruga kjernekraftverk

**Tsuruga  kjernekraftverk** (japansk: 敦賀発電所, *Tsuruga hatsudensho*) er et kjernekraftverk som produserer elektrisk kraft i Japan. Det ble bygget i 1965 og satt igang i 1970. Installert maksimal effekt er 1&nbsp;517 MW, og produksjonen var 9,1 TWh i 2006. Anlegget har hatt alvorlige hendelser i 1981, da radioaktivitet lakk ut.

## Eksterne lenker
* IAEA - webside med informasjon om japanske kjernekraftverk.
Ikata kjernekraftverk

**Ikata kjernekraftverk** er et av verdens største kjernekraftverk, og produserer elektrisk kraft i Japan. Det ble bygget i 1971 og satt igang i 1977. Anlegget har tre reaktorer i kommersiell drift, og installert maksimal effekt er 2&nbsp;020 MW. Produksjonen var 12,9 TWh i 2006. 

## Eksterne lenker
* IAEA - webside med informasjon om japanske kjernekraftverk.
Øyset kirke

**Øyset kirke** var ei kirke som sto på Øyset i Kongsvinger. Kirka er antatt satt opp en gang på 1100-tallet og var i den katolske tid via til Sankt Margaret. Det antas at den ble nedlagt ei tid etter reformasjonen, for den hadde inntekter i 1575 men var nevnt som «øde» i 1591. Sognet Øyset, nå kalt *Øysetbygda*, hørte opprinnelig til Odalen. Ei kort tid etter svartedauden ble Øyset lagt til Vinger prestegjeld, men fortsatt hørte det til Odalen tinglag. Øysetbygda fortsatte å regnes til Odalen helt fram til 1800-tallet da den ble lagt til Vinger tinglag. Grensa mellom sogna Øyset og Vinger gikk i Bogerbekken nord for Glåma og i Fjølabrubekken mellom Åssum og Stømner sør for elva.

## Litteratur
* 
* 

## Eksterne lenker
*
Shimane kjernekraftverk

**Shimane  kjernekraftverk** (japansk: 島根原子力発電所, *Shimane genshiryoku hatsudensho*) er et kjernekraftverk som produserer elektrisk kraft i Japan. Det ble bygget i 1967 og satt igang i 1974. Installert maksimal effekt er 1&nbsp;280 MW, og produksjonen var 7,8 TWh i 2006. 

## Eksterne lenker
* 
* IAEA - webside med informasjon om japanske kjernekraftverk.
Tomari kjernekraftverk

**Tomari kjernekraftverk** (japansk: 泊発電所, *Tomari hatsudensho*) er et kjernekraftverk som produserer elektrisk kraft i Japan. Det ble bygget i 1984 og satt igang i 1989. Installert maksimal effekt er 1&nbsp;158 MW, og produksjonen var 8,6 TWh i 2006. I juli 2007 brøt det ut tre branner i et tilbygg til anlegget.

## Eksterne lenker
* IAEA - webside med informasjon om japanske kjernekraftverk.
Namie-Odaka kjernekraftverk

**Namie-Odaka  kjernekraftverk** (浪江・小高原子力発電所, *Namie Odaka genshiryoku hatsudensho*) var et planlagt kjernekraftverk i prefekturet Fukushima i Japan. Forberedende grunnarbeider hadde blitt gjennomført da regionen ble rammet av jordskjelvet ved Tōhoku 2011. De videre planene ble skrinlagt i kjølvannet av Fukushima-ulykken. Planen var å sette i gang drift i 2017 med en installert maksimal effekt på 825 MW.

I 2017 bestemte Tohoku Electric Power å donere hele området på om lag 1,2 kvadratkilometer til Namie, som etter Fukushima-ulykken har vært en spøkelsesby.

## Referanser
Darlington kjernekraftverk

**Darlington kjernekraftverk** er et kjernekraftverk som produserer elektrisk kraft i Canada. Det ble bygget ut fra 1983 og satt igang drift i årene 1990–1993. Installert maksimal effekt er 3&nbsp;512 MW, fordelt på 4 turbiner / generatorer. For hver generator gjelder konsesjonen for 40 år.

## Referanser


## Eksterne lenker
*
Gentilly kjernekraftverk

**Gentilly kjernekraftverk** var et kjernekraftverk som produserte elektrisk kraft i provinsen Quebec i Canada. Det ble bygget i perioden fra  1966 til 1983. Installert maksimal effekt var 888 MW. 

Den eldste reaktoren med en effekt på 250 MW var bare i drift i 10 år, fra 1972 til 1981. Gentilly 2 var i drift fra 1983 til 28. desember 2012. Denne hadde en installert effekt på 675 MW.

## Referanser


## Eksterne lenker
*
Point Lepreau kjernekraftverk

**Point Lepreau kjernekraftverk** er et kjernekraftverk som produserer elektrisk kraft i provinsen New Brunswick i Canada. Det ble bygget i perioden fra  1975 til 1983. Installert maksimal effekt er 680 MW. Anlegget har én reaktor med en konsesjonsperiode fram til 2028, dvs 45 år.

## Referanser


## Eksterne lenker
* 
* ICJT - Point Le Preau.
Gravelines kjernekraftverk

**Gravelines kjernekraftverk** er et kjernekraftverk som produserer elektrisk kraft ved Calais i Frankrike. Det ble bygget i perioden fra  1974 til 1980. Installert maksimal effekt er 5&nbsp;706 MW., og årsproduksjonen i 2006 var på om lag 38,5 TWh elektrisk kraft. Anlegget er det tredje største i verden målt etter installert produksjonskapasitet. Kjernekraftverket har i alt seks trykkvannsreaktorer.

## Se også
* Liste over verdens største kjernekraftverk

## Referanser




## Eksterne lenker
*
Pickering kjernekraftverk

**Pickering kjernekraftverk** er et kjernekraftverk som produserer elektrisk kraft i Canada. Arbeidet med å bygge anlegget foregikk i stadier fra 1966 fram til installasjonene som skjedde 1971–1986. Det har en installert maksimal effekt på 4&nbsp;336 MW. I 2007 ble hele anlegget stengt en tid p.g.a mangelfulle sikkerhetsrutiner.

Anlegget har i alt 8 blokker/generatorer i drift. Hver blokk har en konsesjonsperiode på 40 år.

## Referanser


## Eksterne lenker
*
Bruce kjernekraftverk

**Bruce kjernekraftverk** er et kjernekraftverk som produserer elektrisk kraft i Canada. Kraftverket ligger ved Huronsjøen i Bruce County i delstaten Ontario. Det anlegget som er i drift ble bygget i 1979 og satt i drift i 1987, med 40 års konsesjoner. De to eldste blokkene som nå er stengt, ble tatt i bruk i 1977 og stengt i 1997.

Installert maksimal effekt er 7&nbsp;726 MW, men bare 6&nbsp;300 er installert og i bruk. Årsproduksjonen av elektrisk kraft i 2006 var om lag 36,5 TWh. Det er seks generatorer / turbiner i drift, mens to er stengt. Anlegget er verdens nest største målt i produksjonskapasitet.

## Se også
* Liste over verdens største kjernekraftverk

## Referanser


## Eksterne lenker
* Bruce Power
Phénix kjernekraftverk

**Phénix kjernekraftverk** var et prototyp-kjernekraftverk som produserte elektrisk kraft i departementet Gard i Frankrike. Det ble bygget i perioden fra 1968 til 1974. Installert maksimal effekt var 250 MWe, og årsproduksjonen i 2006 var på om lag 591 GWh elektrisk kraft. Anlegget var et av de minste i verden målt etter installert produksjonskapasitet. Kjernekraftverket ble nedlagt 1. februar 2010.

## Referanser
Superphénix kjernekraftverk

**Superphénix kjernekraftverk** er et kjernekraftverk som produserte elektrisk kraft i departementet Isère i Frankrike, nær grensen til Sveits. Det ble bygget og godkjent i perioden fra 1976 til 1981, strømproduksjon startet ikke før 1986. Installert maksimal effekt var 1&nbsp;242 MW. Anlegget ble stengt i 1997, hovedsakelig av kostnadsgrunner. Reaktoren var av type FBR (hurtig formeringsreaktor).

## Referanser
Cruas kjernekraftverk

**Cruas kjernekraftverk** er et kjernekraftverk som produserer elektrisk kraft i departementet Ardèche i Frankrike, ved elven Rhône. Det ble bygget og godkjent i perioden fra 1978 til 1983. Installert maksimal effekt er 3&nbsp;824 MW fordelt på fire trykkvannsreaktorer, og årsproduksjonen i 2006 var på om lag 23,2 TWh elektrisk kraft. Anlegget ble i 1991 utsmykket med store malerier på kjøletårnene, utført av kunstneren Jean-Marie Pierret.

## Se også
* Liste over verdens største kjernekraftverk

## Referanser




## Eksterne lenker
*
Tricastin kjernekraftverk

**Tricastin kjernekraftverk** er et kjernekraftverk som produserer elektrisk kraft i departementet Vaucluse i Frankrike. Det ble bygget og godkjent i perioden fra 1974 til 1980. Installert maksimal effekt er 3&nbsp;820 MW, og årsproduksjonen i 2006 var på om lag 25,1 TWh elektrisk kraft. Anlegget har i alt fire trykkvannsreaktorer.

## Referanser




## Eksterne lenker
*
Flamanville kjernekraftverk

**Flamanville  kjernekraftverk** er et kjernekraftverk som produserer elektrisk kraft i departementet Manche i Frankrike, nær Den engelske kanal. Det ble bygget og godkjent i perioden fra 1979 til 1985. Installert maksimal effekt er 2&nbsp;764 MW, og årsproduksjonen i 2006 var på om lag 17,9 TWh elektrisk kraft. Anlegget har i alt 2 trykkvannsreaktorer som er i operativ i drift, mens bygging av én tredje reaktor ble påbegynt i 2007. Den er ennå ikke ferdigstilt i 2019.

## Referanser




## Eksterne lenker
*
Rypeskarrennet

**Rypeskarrennet** er et årlig langrennsløp og turlangrenn på om lag 24 kilometer, arrangert siden 1979. Løpet, som arrangeres av Fjellhug/Vereide Idrettslag gikk originalt fra Utvikfjellet vestover over fjella via Rypeskaret til Fjellbygda ved Sandane, men det ble senere etablert en rundløype med start og målgang på Utvkfjellet. Rennet arrangeres oftest i forbindelse med påsken.

## Eksterne lenker
* Fjellhug/Vereide ILs hjemmesider
* skiforbundet.no: Rypeskarrennet
Intex Resources

**Intex Resources ASA** har hovedkontor i Prinsens gate 2 i Oslo. Selskapet ble stiftet i 1996 og er registrert som allmennaksjeselskap under bransjen «bryting av ikke-jernholdig malm unntatt uran- og thoriummalm». Cecilie Grue er konstituert konsernsjef. Selskapet er registrert på Oslo Børs med ticker ITX.

Intex Resources fokuserer hovedsakelig på utvinning av uedle metaller, og da særlig nikkel. Selskapet har også prosjekter knyttet til molybdenum og peridot. Prosjektene er lokalisert i Norge, Filippinene og Grønland.

Tidligere navn på bedriften: Crew Minerals AS, Crew Norway AS, Mindex Asa.

## Referanser
Zaporizjzja kjernekraftverk

**Zaporozjzjya kjernekraftverk** (ukrainsk: Запорізька атомна електростанція) er et kjernekraftverk i Ukraina som produserer elektrisk kraft. Anlegget ligger i byen Enerhodar nordvest i Zaporizjzja oblast, i det sørlige Ukraina. Anlegget ble bygget i perioden fra  1978 til 1995, og er i dag det største kjernekraftverket i Europa. Kjernekraftverket har i alt seks reaktorer.

## Eier
Kjernekraftverket eies og drives av Ukrainas nasjonale kjernekraftselskap Energoatom.

## Produksjon
Anlegget er ett av fire operative kjernekraftverk i landet, og genererer opptil 42 TWh elektrisitet per år. Anlegget står for omtrent 40 % av den totale elektrisiteten som genereres av alle de ukrainske kjernekraftverkene, og en femtedel av Ukrainas årlige elektrisitetsproduksjon. Kjernekraftverket består av seks trykkvannsreaktorenheter, som ble satt i drift mellom 1984 og 1995, med en brutto elektrisk kapasitet på 1&nbsp;000 MW hver. 
Siden oppstarten av anlegget i 1984 har det generert mer enn 1230 TWh elektrisitet, pr. desember 2021.

## Okkupasjon
3. mars 2022 oppsto det brann ved kraftverket da det ble angrepet av russiske styrker under Russlands invasjon av Ukraina 2022.

Dagen etter ble atomkraftverket okkupert av russiske styrker.

11. september 2022 ble kraftverket stengt ned i lys av de uforutsigbare omstendighetene. 6. juni 2023 ble det avslørt at minst én av de seks reaktorene fremdeles var varm og at den krevde aktiv nedkjøling.

Russland har brukt atomkraftverket som militær base.

Russland har også angrepet mange andre kraftverk i Ukraina, og sprengt demningen ved kraftverket i Nova Kakhovka.  Russiske statsstyrte massemedia har spredt hånlige videoklipp med ukrainere som fryser.  Wilson Center har omtalt Russlands opptreden som "energiterrorisme".

## Se også
* Liste over verdens største kjernekraftverk

## Referanser


## Eksterne lenker
*
Sør-Ukraina kjernekraftverk

**Sør-Ukraina kjernekraftverk** er et kjernekraftverk som produserer elektrisk kraft i Mykolajiv oblast i det sørvestlige Ukraina. Det ble bygget og godkjent for igangsettelse i perioden fra  1975 til 1983. Installert maksimal effekt er om lag 3&nbsp;000 MW, og årsproduksjonen i 2006 var på om lag 16,7 TWh elektrisk kraft. Anlegget er blant de større i Europa målt etter installert produksjonskapasitet. Kjernekraftverket har i alt tre reaktorer i operativ drift.

## Eksterne lenker
*
Khmelnitskij kjernekraftverk

**Khmelnitskij kjernekraftverk** er et kjernekraftverk som produserer elektrisk kraft i Khmelnytskyj oblast i det nordvestlige Ukraina. Det ble bygget og godkjent for igangsettelse i perioden fra  1975 til 1988. Installert maksimal effekt er om lag 2&nbsp;000 MW, og årsproduksjonen i 2006 var på om lag 13,9 TWh elektrisk kraft. Kjernekraftverket har i alt to reaktorer i operativ drift, og ytterligere to under bygging.

## Referanser




## Eksterne lenker
*
Nogent kjernekraftverk

**Nogent  kjernekraftverk** er et kjernekraftverk som produserer elektrisk kraft i departementet Aube i Frankrike, 120 km sørøst for Paris. Det ble bygget og godkjent i perioden fra 1981 til 1987. Installert maksimal effekt er 2&nbsp;726 MW, og årsproduksjonen i 2006 var på om lag 19,3 TWh elektrisk kraft. Anlegget har to trykkvannsreaktorer som er i operativ i drift.

## Referanser




## Eksterne lenker
*
Eneco Tour 2009

**Eneco Tour 2009** var et sykkelritt som ble arrangert mellom  18. og 25. august 2009. Dette var den 5. utgaven av Eneco Tour. Rittet startet i Nederland med en prolog på 4,4 km i Rotterdam. Rittet hadde ProTour-status, og i tillegg til de 18 ProTour-lagene var Vacansoleil, Skil-Shimano og Topsport Vlaanderen invitert. 

Edvald Boasson Hagen vant to etapper og rittet sammenlagt foran Sylvain Chavanel. Tyler Farrar vant tre etapper.

## Etapper

### Prolog

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Resultater
### Sammenlagt

### Poengkonkurransen

### Lagkonkurransen

## Eksterne lenker
*
Dagny (sang)

**Dagny** er en svensk sang med melodi og tekst av Owe Thörnqvist. Han spilte den inn 2. september 1958 og den ble utgitt på singlen Metronome J 45-492. Den handler om en servitrisejente på *Café 7:an*.

## Hvem var Dagny?
Dagny Knutsson, jazzpianisten Charlie Normans hustru og moren til Lennie Norman har avslørt at Owe Thörnqvists hitlåt «Dagny» handler om hennes tid som servitrise i Uppsala.

Ifølge to artikler på Dagens Nyheters NON-sider 20. og 24. juni 2007 skal Dagny være Aina Lindberg. Hun arbeidet i tre år som servitrise på Konditori Gunnar ved Stora Torget i Uppsala. Hun sluttet i 1958, samme år som «Dagny» ble spilt inn. I én av artiklene åpner til og med Lennie Norman for at dette sporet er mer sannsynlig.

Ifølge en artikkel i Uppsala Nya Tidning, publisert 28. august 2009, sier Owe Thörnqwist selv at han ble inspirert til låten Dagny av en servitrise på *Café 7:an* (noe som overensstemmer med teksten) med adresse Bredgränd 7 i Uppsala.

## Norsk versjon
Arne Bendiksen skrev en norsk tekst til sangen. Den heter også «Dagny» på norsk. Bendiksen med Sigurd Jansens orkester har spilt inn sangen. Den ble utgitt på singlen Triola TN 222.

## Referanser
Norgesrekordhistorikk på 400 m medley

Oversikt over utviklingen av norgesrekorder på 400 m individell medley for både langbane (50 meter) og kortbane (25 meter).

## Langbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning
  

#### Manuell tidtagning

## Kortbane
### Herrer
#### Elektronisk tidtagning
  

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Cacadou

**Cacadou** er et band fra Oslo/Hamar. Bandet ble startet i 2001, og sjonglerer mange ulike instrumenter og musikalske sjangre både på scenen og i studio. Musikken er en salig blanding av americana, bluegrass, balkanboogie og speedcountry, og alle sangene handler om livet i den imaginære havnebyen Aboretto, et vakkert og voldelig sted.

I 2006 spilte bandet inn en musikkvideo til sangen Favourite time of the year, regissert av Anne Sewitsky og med skuespiller Anders Baasmo Christiansen i en sentral rolle som den uberegnelige Captain Ed. Cacadous musikk har vært med i flere NRK-produksjoner (blant annet Himmelblå), og bandet har også bidratt i flere av Kristoffer Kumars skateboard-filmer. I 2011 dukket også bandets medlemmer selv opp i Jakten på den 6. sans.

Cacadous foreløpig siste album, *Cold Cuts*, innspilt i Athletic Sound Studio i Halden, kom ut i desember 2016.

## Medlemmer
*Knut Kirknes (tidl. Harum Skarum):  vokalist, trompetist, trombonist og bekkenist (2001–)
*Erlend Wold (tidl. Harum Skarum):  gitarist, banjo-, banjolin- og trekkspiller (2001–)
*Egil Berntzen (tidl. Shaft):  bassist, trekkspiller, pianist og klarinettist (2001–)
*Per Kirknes (tidl. Jack in the Box):  gitarist, banjo- og banjolinspiller, trombonist og bassist (2001–)
*Hans Tore Rytterbakken (tidl. Shaft):  trommeslager og trekkspiller (2001–)
*Roger Berntzen (tidl. Shaft):  gitarist, bassist, lap steel- og dobrospiller (2006–)

## Diskografi
* *[[At the Depot]]*, Aboretto Records 2009
* *Geradeaus*, Aboretto Records 2010 (singel)
* *[[Tall Tales]]*, Aboretto Records 2011
* *Hoverman, *Aboretto Records 2013 (singel)
* *[[Your Uncle's Grave]]*, Aboretto Records 2014
* *[[Cold Cuts]]*, Aboretto Records 2016

## Eksterne lenker
*
Wenche Olsen

**Wenche Olsen** (født 30. november 1965 i Halden) er en norsk politiker (Ap). Hun ble innvalgt på Stortinget for Østfold for perioden 2009-2013 og var vararepresentant 2013-2017.

Olsen var medlem av Halden kommunestyre fra 1999 og var varaordfører i Halden 2007-2009 og var i en periode fungerende ordfører. 

Wenche Olsen har yrkesmessig i hovedsak vært knyttet til Halden sykehus/Sykehuset Østfold, der hun startet som renholder i 1982 og ble avdelingssjef for renhold og tekstil i 1999. Hun har vært leder av LO i Halden. Som faglig tillitsvalgt og politiker har hun blant annet engasjert seg for nytt sykehus i Halden.

## Referanser


## Eksterne lenker
*
Kari Agerup

**Kari Agerup** (født 5. juli 1951 i Fredrikstad) er en norsk politiker som representerer Arbeiderpartiet. Hun var Arbeiderpartiets sjettekandidat for Østfold ved stortingsvalget 2009. Agerup er medlem av bystyret og formannskapet i Fredrikstad. Hun var Arbeiderpartiets ordførerkandidat ved kommunevalget i 2007. Fra 2011 til 2019 var hun varaordfører i byen.

Agerup er utdannet adjunkt og arbeider nå som sekretær i Fredrikstad Arbeiderparti (40%) og leder for Den kulturelle skolesekken (60%). Hun sitter i Kulturutvalget. Fra 2008 – 2010 var hun styremedlem i Fredrikstad Fotballklubb (FFK)

## Referanser


## Eksterne lenker
*
Archibald Campbell, 3. hertug av Argyll

**Archibald Campbell, 3. hertug av Argyll** (født juni 1682, død 15. april 1761) var en skotsk adelsmann, politiker, advokat, businessmann og soldat. Han gikk under tittelen lord Archibald Campbell fra 1703 til 1706 og jarl av Ilay fra 1706 til 1743, da han etterfulgte sin far som hertug av Argyll.

Han ble født i Petersham i Surrey. Han støttet sin eldre bror, John Campbell, hertug av Argyll, på flere områder, mest viktig i saken om Act of Union. Støtten hans gjorde at han fikk tittelen jarl av Ilay i 1706. Archibalds militære karriere kunne ikke måle seg helt med brorens, men han utmerket seg likevel. Han stod ved brorens side under slaget ved Sheriffmuir i 1715. Fire år tidligere hadde han blitt utnevnt til medlem av Privy Council. Mange kalte ham «den mektigste mannen i Skottland», i alle fall før Henry Dundas virke.

Lord Ilay var en av stifterne av Royal Bank of Scotland i 1727 og fungerte som bankens første guvernør, og et portrett av ham har prydet sedlene utstedt av banken siden 1987. Portrettet er basert på et maleri malt av Allan Ramsay. Maleriet befinner seg i Scottish National Portrait Gallery. 

Han etterfulgte sin bror som hertug av Argyll i oktober 1743. Han jobbet på Inveraray Castle, brorens eiendom, ferdig oppført i 1750-årene. Til tross for dette bodde Archibald selv aldri på slottet. Han døde i 1761. Han var søskenbarnet til William Campbells far, den fjerde hertugen.

## Referanser


 

 

|-

|-

|-

|-
Tone Sønsterud

**Tone Merete Sønsterud** (født 17. mai 1959 i Oslo) er en norsk fagforeningsleder og politiker (Ap). Hun var nestleder i LO Stat 2005–2009, og har vært innvalgt på Stortinget fra Hedmark siden 2009. Hun er bosatt på Kongsvinger. Hun var vararepresentant til Stortinget fra 2001, og møtte i lengre perioder fra 2005.

Sønsterud har yrkesbakgrunn fra Statistisk sentralbyrås avdeling på Kongsvinger 1977–2000. Hun har hatt en rekke tillitsverv i Norsk Tjenestemannslag (NTL), og sittet i LOs representantskap. Tone Sønsterud var medlem av Kongsvinger kommunestyre 1983–1987 og Hedmark fylkesting 1987–1991. 

## Stortingskomiteer
* 2013–2017 medlem i Kirke-, utdannings- og forskningskomiteen
* 2009–2013 medlem i Transport- og kommunikasjonskomiteen

## Referanser


## Eksterne lenker
*